
Heipparallaa kaverit!


Minä poika täytän ihan pian kahdeksan vuotta. Vaan tiesitkö, että minä en ole kasvanut korkeutta enää moneen vuoteen. Me koirat tulemme täysikasvuisiksi jo parin vuoden iässä.


Oletko sinä jo täysikasvuinen vai tuleeko sinusta vielä korkeampi?


Lenkkeillessämme puolisoni Lolan kanssa kohtaamme joskus ihmisiä, jotka luulevat meitä vielä pennuiksi.


Sekös saa minut ja Lolan hihittämään, koska mehän olemme olleet aikuisia jo monta vuotta.


Oletko sinä pentu vai aikuinen?

Kaksi vuotta sitten me kyllästyimme Lolan kanssa kaupungin vilskeeseen ja päätimme muuttaa maalle.


Etsimme ihmisäidin ja ihmisiskän kanssa sopivaa kotia maaseudulta ja lopulta löysimme täydellisen pienen talon Pälkäneeltä.

Missä sinä asut?

Täällä maalla emme juurikaan tapaa muita koiria, mutta se ei haittaa meitä, koska meillä on Lolan kanssa toisemme. Meidän laumaamme kuuluu toistemme lisäksi ihmisäiti, ihmisiskä ja kaksi ihmisveljeä, jotka vierailevat meillä aina välillä.

Keitä sinun laumaasi kuuluu?


Meillä on valtavan suuri oma piha. Siellä minä ja Lola leikimme usein palloilla, kävyillä, kepeillä, lumipalloilla ja muilla leluilla.

